Danièle Festy raamat „Tähtsamad eeterlikud õlid“ on pühendatud aroomteraapia staaridele – kuuele eeterlikule õlile, millel on kõige laiem kasutusala, mis on kõik ühtaegu mitmeotstarbelised, ent samas ka unikaalsed. Igaühel neist on erilised omadused, peamised ja vähetuntud kasutusvaldkonnad, kuid nad kõik teenivad ühtsama eesmärki – hoolitseda meie eest, teha meid kaunimaks ning muuta meie igapäevaelu meeldivamaks. Need kuus on teepuu, sidruni, lavendli, piparmündi, rosmariini ja damaskuse roosi eeterlik õli.
#000004
Raamat annab nõu, kuidas kasutada eeterlikke õlisid nii ilutoodetes, ravimina kui ka vahendites, mis mõeldud kodu ja aia eest hoolitsemiseks. Ükskõik, kas oled viisteist, viiskümmend või vanem – siit leiad kindlasti häid ideid endale meelepärase ja sobiva kreemi, koorija, näovee, seebi, dušigeeli, šampooni või muu toote valmistamiseks eeterlike õlidega. Peale selle sobivad eeterlikud õlid kriimustuste ja väikeste haavade puhastamiseks, aitavad unetuse, pea- ja hambavalu, iivelduse, nahaprobleemide ja muude vaevuste vastu. Need on hea alternatiiv ka mürgistele majapidamiskemikaalidele ja kunstlikele lõhnaainetele. Aromaatsed eeterlikud õlid toimivad leebelt, kuid tõhusalt. Selle raamatu lehekülgedel ootavad sind vastused paljudele küsimustele, retseptid, ettevaatusabinõud ja nipid.
#000005
Toode tarnitakse 5 tööpäeva jooksul
#000008